***Obrazloženje ostvarenja prihoda i primitaka, rashoda i izdataka***

***O prihodima i primicima*:**

U ovom izvještajnom razdoblju ostvareni su tekući prihodi Proračuna Grada Korčule za 2021. godinu (dalje u tekstu: Proračun) u iznosu od 13.265.893 kn ili 24% u odnosu na plan a 23% više nego u istom razdoblju 2020. godine. Ukoliko iz razmatranja izuzmemo ukupne prihode korisnika Proračuna, ostvareni su prihodi Proračuna od 12.518.181 kn ili 24% od planiranog a ukoliko izuzmemo još i pomoći (skupina 63), prihodi su ostvareni u iznosu od 9.197.587 kn ili 27% u odnosu na plan.

**Prihodi poslovanja (razred 6**) ostvareni su u iznosu od 13.253.583 kn ili 26% od planiranog. U odnosu na isto razdoblje 2020.godine ovi prihodi su 24% veći. Ukoliko iz razmatranja izuzmemo prihode korisnika Proračuna ostvarenje je 12.505.871 kn ili 26% od planiranih.

**Prihodi od poreza (skupina 61**) ostvareni su u iznosu od 5.318.131 kn odnosno 2% manje nego u istom razdoblju prethodne godine a 39% u odnosu na plan.

**Gradski porezi (dio skupine 61)** - porez na kuću za odmor, porez na potrošnju, porez na promet nekretnina i porez na tvrtku-ukinut) su naplaćeni u iznosu od 1.601.198 kn ili 56% više nego u istom razdoblju prethodne godine.

**Pomoći iz inozemstva i od subjekata unutar općeg proračuna (skupina 63**) su ostvarene u iznosu od 3.320.594 kn ili 36% više nego prošle godine a 17% od plana. Odnose se na:

* tekuće pomoći državnog proračuna za kompenzacijske mjere u iznosu od 1.388.872 kn,
* kapitalne pomoći iz državnog proračuna temeljem prijenosa EU sredstava u iznosu od 379.404 kn, temeljem zahtjeva za nadoknadom sredstava projekata Južni zid i Mobilno reciklažno dvorište,
* tekuće pomoći županije Dubrovačko-neretvanske od 378.667 kn za: uređenje plaže Banje 250.000 kn, sufinanciranje Izbora 73.667 kn, sufinanciranje izgradnje dječjeg igrališta Zavalatica 35.000 kn te za šumske i poljske puteve 20.000 kn,
* tekuće pomoći HZZO-a za plaće djelatnika Javnog rada u iznosu od 287.455 kn,
* kapitalne pomoći Županijske uprave za ceste od 281.170 kn za uređenje nogostupa na Naselju do Rotora,
* kapitalne pomoći Fonda za zaštitu okoliša i energ.učinkovitost za sjeckalicu Iverač u iznosu od 242.025 kn,
* kapitalnu pomoć MRRFEU za uređenje škole Dominče u iznosu 213.067 kn,
* tekuće pomoći Ministarstva kulture u iznosu od 70.800 kn za aktivnosti Gradske knjižnice, tekuće pomoći općine Lumbarda od 67.837 kn za dječji vrtić te ostale tekuće pomoći od 11.298 kn za dječji vrtić.

**Prihodi od imovine (skupina 64)** - naknade za koncesije, zakup poslovnog prostora i javnih površina, spomenička renta, naknada za nezakonito izgrađene zgrade, prihodi od zateznih kamata) ostvareni su u iznosu od 1.304.537 kn ili 17% u odnosu na plan a 36% više u odnosu na isto razdoblje prethodne godine.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** - komunalna naknada, komunalni doprinos, vodni doprinos, turističke pristojbe, prihod od prodaje drž.biljega, sufinanciranja i dr., ostvareni su u iznosu od 3.080.938 kn ili 26% od plana a 80% više nego u istom razdoblju prethodne godine. Tu su iskazani prihodi korisnika u iznosu od 440.845 kn (Dječji vrtić Korčula-sufinanciranja cijene usluge vrtića od roditelja).

**Prihodi od prodaje proizvoda i robe te pruženih usluga i prihodi od donacija (skupina 66**) ostvareni su u iznosu od 198.860 kn ili 19% od plana a 41% više nego u istom razdoblju prethodne godine. Prihodi ove skupine odnose se na proračunske korisnike i to pretežito prihode od pruženih usluga proračunskih korisnika te donacije koje su ostvarene u iznosu od 63.670 kn.

**Prihodi od kazni, upravnih mjera i ostali prihodi (skupina 68**) ostvareni su s 30.523 kn ili 38% manje nego prethodne godine, 19% od plana. Ovi prihodi se odnose na prihode Grada i to prihode od kazni za prometne i ostale prekršaje u nadležnosti MUP-a.

**Prihodi od prodaje nefinancijske imovine (razred 7**) ostvareni su s 12.309 kn, 41% manje nego prošle godine. Ovi prihodi odnose se na prodaju stanova u vlasništvu Grada.

**Primici od zaduživanja (razred 8)** od realiziranog kredita HBOR-a za EU projekte u iznosu od 14.495.000 kn, u ovom razdoblju ostvareni su u iznosu od 8.376.549 kn. Primici su namijenjeni predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja.

Primici po osnovu kreditnog zaduženja kod HBOR-a za Modernizaciju javne rasvjete,planirani u iznosu od 6.300.000 kn, nisu ostvareni jer nisu započeti radovi na projektu Modernizacije javne rasvjete Grada.

U odnosu na plan, primici su ostvareni s 85%.

***Prihodi ustanova, korisnika Proračuna su ostvareni kako slijedi:***

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***OSTALI PRIHODI***  | ***VIŠAK / MANJAK****sadržan u prihodima* |
|   | ostvarenje | plan  | ostvarenje | ostvarenje | Ostvarenje | ostvarenje |
|   | 1(2+3) |   | 2 | 3 | 4 | 5 |
| Gradski muzej Korčula | 330.922 | 252.412 | 5.829 | 325.093 | 0 | 3.029 |
| Gradska knjižnica Ivan Vidali | 343.602 | 194.000 | 76.838 | 266.764 | 70.800 | -8.851 |
| Dječji vrtić Korčula | 1.839.006 | 988.754 | 514.038 | 1.324.968 | 84.135 | -15.912 |
| Centar za kulturu Korčula | 274.159 | 525.000 | 56.720 | 217.439 | 0 | 38.506 |
| Ustanova Športski objekti  | 1.743.787 | 220.000 | 94.287 | 1.649.500 | 996.443 | 736.173 |
| **Ukupno** | **4.531.476** | **2.180.166** | **747.712** | **3.783.764** | **1.151.378** | **752.945** |

***O rashodima i izdacima*:**

Rashodi i izdaci su izvršeni u visini od 22.355.871 kn ili 36% u odnosu na planirano a 35% više nego u istom razdoblju prethodne godine. Od tog iznosa 3.844.739 kn su rashodi ustanova korisnika Proračuna.

**Rashodi poslovanja (razred 3**) iznose 10.950.197 kn ili 42% od planiranog a 31% više nego u istom razdoblju prethodne godine. Od ovog iznosa 3.714.423 kn odnosi se na ustanove korisnike Proračuna.

**Rashodi za nabavu nefinancijske imovine** **(razred 4)** ostvareni su u iznosu od 11.030.439 kn ili 31% od plana a 42% više nego u istom razdoblju prethodne godine.

Ovi rashodi se odnose na sanaciju zgrade Gradskog muzeja 5.559.270 kn, uređenje šetališta Tina Ujevića 2.437.150 kn, obnovu kule Marka Pola 1.133.671 kn, sjeckalicu Iverač i raznu opremu 572.116 kn, kupnju građevinskog zemljišta na Lokvi 443.527 kn, dokumentacija za uređenje škole Dominče 315.315 kn, uređenje dječjih igrališta Žrnovska banja, Zavalatica i Žrnovo 273.117 kn, raznu projektnu dokumentaciju za ceste, gospodarenje otpadom, sustav električne energije i park Hober u ukupnom iznosu od 194.235 kn, knjige u Knjižnici i Muzejske predmete 89.466 kn, uređenje Liburne 9.572 kn i dokumentaciju za uređenje Tre pozzi 3.000 kn.

Na ustanove korisnike Proračuna, u ovom razredu rashoda, odnosi se 130.316 kn.

**Izdaci za financijsku imovinu i otplate zajmova (razred 5)** iznose 375.235 kuna ili 100% od planiranog godišnjeg iznosa a odnose se na otplatu kredita Zagrebačke banke d.d.

***U izvještajnom razdoblju, rashodi proračunskih korisnika bili su kako slijedi***:

|  |  |  |
| --- | --- | --- |
|   | ***plan*** | ***ostvarenje***  |
| ***Gradski muzej Korčula*** | 967.134 | 370.136 |
| ***Gradska knjižnica Ivan Vidali*** | 788.400 | 317.045 |
| ***Dječji vrtić Korčula*** | 3.770.634 | 1.869.959 |
| ***Centar za kulturu Korčula*** | 1.175.000 | 281.601 |
| ***Ustanova Športski objekti Korčula*** | 1.960.000 | 1.005.998 |
| ***Ukupno*** | ***8.661.168*** | ***3.844.739*** |

***Izvještaj o korištenju proračunske zalihe***

U 2021.godini planirana je proračunska zaliha od 100.000 kuna za neplanirane i nedovoljno planirane rashode tijekom godine. Ukupno je raspoređeno 74.122,45 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate te klasifikacijska oznaka dokumenta kojim se odobrava pojedina isplata.

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| 1 | Donacija za sanaciju štete zbog potresa | Grad Petrinja | 30.000,00 | 04.01.2021. | 421-01/2001/04 |
| 2 | Donacija za sanaciju štete zbog potresa | Grad Sisak | 10.000,00 | 04.01.2021. | 421-01/2001/04 |
| 3 | Donacija za sanaciju štete zbog potresa | Grad Glina | 10.000,00 | 04.01.2021. | 421-01/2001/04 |
| 4 | Donacija za blagoslov | Župa Sv.Marka | 1.000,00 | 05.01.2021. | 402-08/21-01/01 |
| 5 | Donacija od prodaje svijeća | O.Š.Siniša Glavašević Vukovar | 80,10 | 27.01.2021. | 402-03/20-01/37 |
| 6 | Pomoć za logopeda i rehabilitatora | Fizička osoba 1 | 500,00 | 15.02.2021. | 402-01/21-01/04 |
| 7 | Bakalar za maškare | KKK Bonkulovići Korčula | 465,93 | 09.03.2021. | UR-210120/2021 |
| 8 | Plaćanje prijevoza na festu sv.Vlaha | Župljani Korčule | 2.000,00 | 15.03.2021. | UR-210126/2021 |
| 9 | Plaćanje čaša za promociju knjige Crnomiri | klapa Crnomiri Čara | 4.322,25 | 23.03.2021. | UR-210167/2021 |
| 10 | Pomoć za liječenje | Fizička osoba 2 | 5.000,00 | 04.05.2021. | 402-03/21-01/13 |
| 11 | Donacija za rad Udruge | Udruga veterana 4.gard.brig. | 500,00 | 04.05.2021. | 402-03/21-01/10 |
| 12 | Donacija za obnovu bazilike Srca Isusova | Pastoralni centar A.Carević | 500,00 | 04.05.2021. | 402-03/21-01/17 |
| 13 | Donacija za izgradnju pastoralnog centra | MPCO Sv.Zlata Meglenska | 500,00 | 04.05.2021. | 402-03/21-01/12 |
| 14 | Donacija za obljetnicu | Počasni Bleiburški vod Zagreb | 500,00 | 10.05.2021. | 402-03/21-01/20 |
| 15 | Donacija za projekt  | Kutak knjiga d.o.o. | 1.754,17 | 18.05.2021. | 401-03/21-01/18 |
| 16 | Donacija za turnir | Boćarski klub Sv.Antun | 500,00 | 10.06.2021. | 402-03/21-01/25 |
| 17 | Pomoć za "Otvaranje Korčulanskog lita" | Udruga Pauk | 1.500,00 | 10.06.2021. | 402-03/21-01/24 |
| 18 | Donacija za nabavu reagensa analizatora krvi | Zavod za hitnu medicinu DNŽ | 5.000,00 | 10.06.2021. | 402-01/21-01/09 |
|   | ***UKUPNO:*** |   | **74.122,45** |   |   |

***Izvještaj o zaduživanju i danim jamstvima u 2021.***

Otplata dugoročnog kredita Zagrebačkoj banci d.d. izvršena je prema dospijeću te je za otplatu glavnog duga izdvojeno 367.000,02 kuna a za kamatu 1.931,78 kune.

Danom 30.06.2021. u cijelosti je otplaćen kredit i podmirene dospjele kamate.

Kamate po kreditu HBOR-a za Projekte Grada, plaćene su prema dospjeću i u ovom razdoblju iznose 36.289,22 kn.

Jamstva nisu izdavana, zajmovi nisu davani.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 30.06. |
| 1 | Zagrebačka banka d.d. | 367.000,02 | 367.000,02 | 0,00 | 0,00 |
| 2 | HBOR | 14.495.000,00 | 0,00 | 0,00 | 14.495.000,00 |
|   | Ukupno | 14.862.000,02 | 367.000,02 | 0,00 | 14.495.000,00 |

|  |  |  |  |
| --- | --- | --- | --- |
| **Dospjele kamate na zajmove**  |  |  |  |
| R.br. | Naziv pravne osobe | stanje 1.1. | dospjele kamate | plaćene kamate | stanje 30.06. |
| 1 | Zagrebačka banka d.d. | 0,00 | 1.931,78 | 1.931,78 | 0,00 |
| 2 | HBOR | 0,00 | 36.289,22 | 36.289,22 | 0,00 |
|   | Ukupno | 0,00 | 38.221,00 | 38.221,00 | 0,00 |

Ako usporedimo raspoložive tekuće prihode s izvršenim rashodima u izvještajnom razdoblju, vidimo da su ostvareni prihodi za 8.714.744 kn manji od rashoda, dok su primici veći za 8.001.314 kn od izvršenih izdataka.

Raspoloživa sredstva iz prethodnih godina predstavljaju ukupni manjak od 3.484.097 kn što je rezultat početnog manjka Grada od 4.237.042 kn i ukupnog viška kod ustanova korisnika Proračuna od 752.945 kn. Ukoliko uračunamo ostvareni manjak prihoda i primitaka iz prvog polugodišta, u ovom izvještajnom razdoblju imamo rezultat od 4.197.527 kn manjka.

***Stanje nenaplaćenih potraživanja***

Na dan 30.06.2021.godine ukupan iznos nenaplaćenih potraživanja Proračuna iznosi 11.191.854. Iznosi potraživanja iz 2014. godine, otpisat će se sukladno zakonskim propisima o zastari prava na naplatu.

***Stanje nepodmirenih dospjelih obveza***

Nepodmirene dospjele obveze Proračuna na dan 30.06.2021.godine iznose 1.384.751 kn.

***Stanje potencijalnih obveza po osnovi sudskih i ostalih postupaka***

Stanje potencijalnih obaveza po osnovi sudskih postupaka iznosi **7.540.547** kn (bez kamata i troškova postupka) i odnosi se pretežito (7.364.545 kn) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac) kao i na utvrđivanje prava vlasništva određenih tužitelja fizičkih osoba (176.002 kn).

***Izvještaj o provedbi plana razvojnih programa***

U ovom izvještajnom razdoblju, ukupno je utrošeno 10.905.225 kn na provedbu razvojnih programa i to za: rekonstrukciju i opremanje palače Ismaeli-Gabrielis 5.655.403 kn, uređenje šetališta Tina Ujevića 2.437.950 kn, obnovu kuće Marka Pola 1.270.853 kn, gospodarenje otpadom 761.655 kn, programe gradskih kotara i mjesnih odbora 537.506 kn, izradu projektne dokumentacije i troškove nadzora za projekte Grada 180.858 kn te uređenje nerazvrstanih cesta i ulica 61.000 kn.